
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 213 

5 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου προς 
την ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορή¬ 
γηση δανείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗ¬ 


ΜΟΣΙΟΥ (Κ.Ε.Δ.) Α.Ε. ποσού 52.800.000 ευρώ. 1 

Οργάνωση και λειτουργία του Κέντρου Έρευνας και 
Τεχνολογίας Εθνικής Άμυνας (ΚΕΤΕΟΑ). 2 

Τροποποίηση της περιοχής ευθύνης του Περιφερεια¬ 
κού Ιατρείου (ΠΙ) Κρανούλαςτου ΚΥ Βουτσαρά, Ν. 
Ιωαννίνων. 3 

Εγκατάσταση Πανεπιστημιακών κλινικών, του τμήμα¬ 
τος Ιατρικής του Εθνικού και Καποδιστριακού Πα¬ 
νεπιστημίου Αθηνών στο Πανεπιστημιακό Γενικό 
Νοσοκομείο ΑΤΤΙΚΟΝ. 4 

Εγκατάσταση Πανεπιστημιακής κλινικής του τμήμα¬ 
τος Ιατρικής του Εθνικού και Καποδιστριακού Πα¬ 
νεπιστημίου Αθηνών, στο Γενικό Νοσοκομείο Αθη¬ 
νών ΛΑΪΚΟ. 5 

Εγκατάσταση και λειτουργία του Εργαστηρίου Κυττα- 
ρογενετικής και Μοριακής Γενετικήςτου Τμήματος 
Ιατρικής του Πανεπιστημίου Θεσσαλίας στο Πανε¬ 
πιστημιακό Γενικό Νοσοκομείο Λάρισας. 6 

Συγκρότηση Κεντρικής Επιτροπής Συντονισμού και 
Παρακολούθησης της Εφαρμογής του Κλαδικού 
Λογιστικού Σχεδίου Δημοσίων Μονάδων Υγείας... 7 

Σύσταση και λειτουργία Συντονιστικού Οργάνου Το¬ 
μέα Υγείας (Σ.Ο.Τ.Υ.) για τις ανάγκες των Ολυμπια¬ 
κών Αγώνων 2004. 8 

Ανανέωση θητείας της Δ/ντριας του Εθνικού Μουσεί¬ 
ου Σύγχρονης Τέχνης. 9 

Διάλυση Οργανωτικής Επιτροπής (Ν.Π.Ι.Δ.) Συνάντη¬ 
σης Γενικών Διευθυντών - Διευθυντών Αθλητισμού 
στην Αρχαία Ολυμπία από 28-29 Μαρτίου 2003. 10 

Προθεσμία υποβολής αιτήσεων για τη σύναψη ολυ¬ 
μπιακών μισθώσεων κατοικιών από τους εκμισθω¬ 
τές και Καταληκτική ημερομηνία κατάθεσης ανα¬ 
κοίνωσης πρόθεσης και εγγυητικής επιστολής εκ¬ 
μισθωτών. 11 


ΑΠΟΦΑΣΕΙ Σ 

Αριθ. οικ.2/6325/0025 (1) 

Παροχή της εγγύησης του Ελληνικού Δημοσίου προς την 
ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη χορήγηση 
δανείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟΣΙΟΥ 
(Κ.Ε.Δ.) Α.Ε. ποσού 52.800.000 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την Απόφαση της Διυπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ.6 της 
27.1.2004), με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για την 
παροχή της εγγύησης του Ελληνικού Δημοσίου. 

3. Τη 2/70539/0025/30.12.2003 Κοινή Υπουργική Από¬ 
φαση του Υπουργού και Υφυπουργού Οικονομίας και Οι¬ 
κονομικών, με την οποία ανατέθηκε στην Κ.Ε.Δ. Α.Ε. το 
συναφές έργο της έκδοσης ομολογιακού δανείου με ιδιω¬ 
τική τοποθέτηση μέσω Τραπεζών. 

4. Την 32/9.10.2003 απόφαση του Διοικητικού Συμβου¬ 
λίου της Κ.Ε.Δ. Α.Ε. 

5. Το 14931/7164/15.12.2003 έγγραφο της Κ.Ε.Δ. Α.Ε., 
με το οποίο ζητάει την εγγύηση του Ελληνικού Δημοσίου. 

6. Το Προεδρικό Διάταγμα 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

7. Την κοινή απόφαση του Πρωθυπουργού και του 
Υπουργού Οικονομίας και Οικονομικών 1065956/863/ 
Α0006/15.7.2003 «Καθορισμός αρμοδιοτήτων των Υφυ¬ 
πουργών Οικονομίας και Οικονομικών», αποφασίζουμε: 

I. Παρέχουμε την ανεπιφύλακτη εγγύηση του Ελληνικού 
Δημοσίου προς την ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για 
τη χορήγηση δανείου στην ΚΤΗΜΑΤΙΚΗ ΕΤΑΙΡΕΙΑ ΤΟΥ 
ΔΗΜΟΣΙΟΥ (Κ.Ε.Δ.) Α.Ε. ποσού 52.800.000 ευρώ, προκει- 
μένου το προϊόν αυτού να χρησιμοποιηθεί αποκλειστικά 
για τη χρηματοδότηση του στεγαστικού προγράμματος 
Υπηρεσιών του Υπουργείου Δημοσίας Τάξης (Διεύθυνση 
Εγκληματολογιών Ερευνών και Διεύθυνση Πληροφορι¬ 
κής ΕΛ.ΑΣ. 

Η χορήγηση και εξυπηρέτηση του δανείου θα γίνει σύμ- 

φωνα με τη δανειακή σύμβαση που θα υπογράφει μεταξύ 
της Κ.Ε.Δ. Α.Ε. και της δανείστριας Τράπεζας. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862,863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Περιληπτικά οι όροι του Δανείου είναι οι εξής: 


ΠΙΣΤΟΥΧΟΣ: 

ΤΡΑΠΕΖΑ: 

ΠΟΣΟ ΔΑΝΕΙΟΥ: 
ΣΚΟΠΟΣ ΔΑΝΕΙΟΥ: 


ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗ¬ 
ΜΟΣΙΟΥ (Κ.Ε.Δ.) Α.Ε. 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ. 
52.800.000 ευρώ. 

Χρηματοδότηση του στεγαστικού 
προγράμματοςτωνΥπηρεσιώντου 
Υπουργείου Δημοσίας Τάξης (Δι¬ 
εύθυνση Εγκληματολογιών Ερευ¬ 
νών και Διεύθυνση Πληροφορικής 
ΕΛ.ΑΣ. 


ΔΙΑΡΚΕΙΑ ΔΑΝΕΙΟΥ: 20 έτη. 

ΠΕΡΙΟΔΟΣ ΧΑΡΙΤΟΣ: 3 έτη. 

ΕΠΙΤΟΚΙΟ: Κυμαινόμενο, ίσο με το ΕυΒΙΒΟΗ 

6-μήνου προσαυξημένο με περιθώ¬ 
ριο επιτοκίου 0,19%. 


ΚΑΤΑΒΟΛΗ ΤΟΚΩΝ: Ανά6-μηνο. 

ΑΠΟΠΛΗΡΩΜΗ Σε 34 ισόποσες 6-μηνιαίες δόσεις, 
ΚΕΦΑΛΑΙΟΥ: η πρώτη των οποίων θα καταβληθεί 

6 μήνες μετά την περίοδο χάριτος. 


Ε=ΟΔΑ ΕΚΔΟΣΗΣ & 0,15% εφάπαξ καταβλητέα κατά 
ΠΡΟΜΗΘΕΙΑ τηνεκταμίευσητου δανείου. 

ΔΙΟΡΓΑΝΩΣΗΣ/ 

ΔΙΑΧΕΙΡΙΣΗΣ: 


Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π.Δ/τος 16/89 (ΦΕΚ 6/1989) και τις της εγκυ¬ 
κλίου μας 98348/2945/8.8.79. 

Η Εθνική Τράπεζα της Ελλάδος, παρακαλείται να μας 
στείλει αντίγραφο της σύμβασης που θα υπογράψει με 
την Κ.Ε.Δ. Α.Ε. και να μας ενημερώνει για την πορεία της 
εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει η 
Τράπεζα και θα την αποδίδει στο Δημόσιο σύμφωνα με το 
έγγραφό μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Φεβρουάριου 2004 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 


( 2 ) 

Οργάνωση και λειτουργία του Κέντρου Έρευνας και Τε¬ 
χνολογίας Εθνικής Άμυνας (ΚΕΤΕΘΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 14 του Ν. 2919/2001 (ΦΕΚ 
128Α72001) «Γ ιατη στελέχωση καιλειτουργίατου ΚΕΤΕΘΑ». 

β. Τις από 19.11.2001 (ΦΕΚ 4Β'/9.1.2002), 14.11.2002 
(ΦΕΚ1604Β730.12.2002) και 5 Μαι. 2003 (ΦΕΚ 1123Β/8 
Αυγ. 2003) αποφάσεις του Υπουργού Εθνικής Άμυνας 
«Οργάνωση και Λειτουργία του Κέντρου Έρευνας και Τε¬ 
χνολογίας Εθνικής Άμυνας». 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο μόνο: 

Παρατείνεται μέχρι 30 Ιουνίου 2004 η προβλεπόμενη 
στο σχετικό Νόμο προθεσμία έκδοσης του Π.Δ. (Οργανι¬ 
σμός ΚΕΤΕΘΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Υ3α/ΓΠ οικ 11568 (3) 

Τροποποίηση της περιοχής ευθύνηςτου Περιφερειακού Ια¬ 
τρείου (ΠΙ) Κρανούλαςτου ΚΥ Βουτσαρά, Ν. Ιωαννίνων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2889/2001/ΦΕΚ 37Α72.3.2001 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις». 

2. Τις διατάξεις των άρθρων 1 καιδτου Ν. 2194/94/ΦΕΚ 
34 Α794. 

3. Τις διατάξεις των άρθρων 14, 18 και 19 του 
Ν. 1397/83/ΦΕΚ 143Α783. 

4. Τις διατάξεις του Ν. 2519/97/ΦΕΚ 165 Α797. 

5. Τις διατάξεις της παρ. 2 του άρθρου 1 του 
Ν. 2469/97/ΦΕΚ 37Α797 και το γεγονός ότι από τις διατά¬ 
ξεις της απόφασης αυτής δεν θα προκληθεί επιπλέον οι¬ 
κονομική επιβάρυνση στον κρατικό προϋπολογισμό 

6. Τη ΔΙΔΚ/Φ. 1/2/13773/2003 (ΦΕΚ 985 Β716.7.2003) 
απόφαση ανάθεσης αρμοδιοτήτων στους υφυπουργούς 
Εσωτερικών, Δημ. Διοίκησης και Αποκέντρωσης όπως 
τροποποιήθηκε με την όμοια της ΔΙΔΚ/Φ. 1/2/14145/03 
(ΦΕΚ 1000/Β). 

7. Την 1065956/863/Α0006 (ΦΕΚ 985 Β716.7.2003) από¬ 
φαση καθορισμού αρμοδιοτήτων στους υφυπουργούς 
Οικονομίας και Οικονομικών. 

8. Την 3418/2002 (ΦΕΚ 861 Β79.7.2002) απόφαση ανά¬ 
θεσης αρμοδιοτήτων στους υφυπουργούς Υγείας και 
Πρόνοιας. 

9. Την Υ3α/4708/01/ΦΕΚ 822 Β701 κοινή υπουργική 
απόφαση. 

10. Το 18/27.11.2003 απόσπασμα πρακτικών τακτικής 
Συνεδρίασης Δ.Σ. του ΠεΣΥΠ Ηπείρου, αποφασίζουμε: 

Τα Δημοτικά Διαμερίσματα Μεταμόρφωσης και Ασφά- 
κατου Δήμου Εκάλης, τα οποία έχουν υπαχθεί, με την (9) 
σχετική κοινή υπουργική απόφαση, στην περιοχή ευθύ¬ 
νης του Περιφερειακού Ιατρείου (ΠΙ) Κρανούλας, του Κέ¬ 
ντρου Υγείας (ΚΥ) Βουτσαρά, του Γ.Ν. Ιωαννίνων, του 
ΠεΣΥΠ Ηπείρου, υπάγονται στο εξής στην περιοχή ευθύ¬ 
νης του ΠΙ Λιγοψάς, του ΚΥΔελβινακίου, του ίδιου Νοσο¬ 
κομείου, του ΠεΣΥΠ Ηπείρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΜΠΙΣΤΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤ. ΝΑΣΙΩΚΑΣ 

-*- 

Αριθ. Υ4α/96098/03 (4) 

Εγκατάσταση Πανεπιστημιακών κλινικών, του τμήματος 
Ιατρικής του Εθνικού και Καποδιστριακού Πανεπιστη¬ 
μίου Αθηνών στο Πανεπιστημιακό Γενικό Νοσοκομείο 
ΑΤΤΙΚΟΝ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

- Τις διατάξεις της παρ. 1 του άρθρου 13του Ν. 1397/83 
(ΦΕΚ143Α). 

- Τις διατάξεις του εδαφ. β), της παρ. 14, του άρθρου 13 
Ν. 2889/01 (ΦΕΚ37Α). 

- Τις διατάξεις των παρακάτω κοινών Υπουργικών Απο¬ 
φάσεων ίδρυσης κλινικών του τμήματος Ιατρικής του 
Εθνικού και Καποδιστριακού Πανεπιστημίου Αθηνών και 
καθορισμός του εσωτερικού τους κανονισμού: 

1. 62379 ΦΕΚ 1185/Β/25.8.2003 Γ' Παιδιατρική Παν/κή 
Κλινική 

2. 77291 ΦΕΚ 1185/Β/25.8.2003 Παιδοχειρ/κή Παν/κή 
Κλινική 

- Την 7 Απόφαση της 188ης Ολομέλειας του Κεντρικού 
Συμβουλίου Υγείας/27.11.2003. 

-Τις διατάξεις του άρθρου 2, παρ. 1 του Ν. 2469/97 
(ΦΕΚ38/Α/)97 και το γεγονός ότι δενπροκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

- Το 102500/Β1/23.9.2003 έγγραφο από το Υπουργείο 
Εθνικής Παιδείας και Θρησκευμάτων, με τις συνημμένες 
σε αυτό προτάσεις (συνεδριάσεις της Γενικής Συνέλευ¬ 
σης 5/25.2.2003 και 6/17.4.2003) της Ιατρικής Σχολήςτου 
Εθνικού και Καποδιστριακού Πανεπιστημίου Αθηνών, 
αποφασίζουμε: 

Εγκαθίστανται και λειτουργούν στα πλαίσια του Παιδια¬ 
τρικού τομέα της Ιατρικής Υπηρεσίας του Πανεπιστημια¬ 
κού Γενικού Νοσοκομείο ΑΤΤΙΚΟΝ, οι Πανεπιστημιακές 
κλινικές της Ιατρικής Σχολής του Εθνικού και Καποδι- 
στριακού Πανεπιστημίου Αθηνών όπως παρακάτω: 

ΠΑΙΔΙΑΤΡΙΚΟΣ ΤΟΜΕΑΣ: 

ΚΛΙΝΙΚΕΣ: 

• Γ' Παιδιατρική Κλινική 

• Παιδοχειρουργική Κλινική 


Τα μέλη ΔΕΠ, που υπηρετούν στις παραπάνω Πανεπι¬ 
στημιακές κλινικές, υποχρεούνται σε εφημερία για την 
αντιμετώπιση εκτάκτων περιστατικών και παροχής επεί¬ 
γουσας περίθαλψης, σύμφωνα με τα όσα ισχύουν κάθε 
φορά για την εφημερία των νοσοκομείων. 

Το προσωπικό που υπηρετεί στις παραπάνω Πανεπι¬ 
στημιακές κλινικές, συνεργάζεται με τα αντίστοιχα τμή¬ 
ματα της Ιατρικής Υπηρεσίας, όλων των Νοσοκομείων 
του Πε.Σ.Υ.Π. στο οποίο ανήκει, γιατην ανάπτυξη και ανα¬ 
βάθμιση του επιπέδου της εκπαίδευσης και παροχής υπη¬ 
ρεσιών υγείας. 

Οι παραπάνω Πανεπιστημιακές κλινικές, πρέπει να 
έχουν επιστημονικό υπεύθυνο για τη λειτουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2004 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Κ. ΣΤΕΦΑΝΗΣ 

-♦- 

Αριθ. Υ4α/101587/03 (5) 

Εγκατάσταση Πανεπιστημιακής κλινικής του τμήματος 
Ιατρικής του Εθνικού και Καποδιστριακού Πανεπιστη¬ 
μίου Αθηνών, στο Γενικό Νοσοκομείο Αθηνών ΛΑΪΚΟ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

- Τις διατάξεις της παρ. 1 του άρθρου 13τουΝ. 1397/83 
(ΦΕΚ 143 Α). 

- Τις διατάξεις του εδαφ. β), της παρ. 14, του άρθρου 13 
Ν. 2889/01 (ΦΕΚ37 Α). 

- Τις διατάξεις της 69379/03 (ΦΕΚ899/Β) Κοινής Υπουρ¬ 
γικής Απόφασης ίδρυσης της Αιματολογικής κλινικής στο 
τμήμα Ιατρικής του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού της κα¬ 
νονισμού. 

- Τη 2 Απόφαση της 189ης Ολομέλειας του Κεντρικού 
Συμβουλίου Υγείας /15.1.2004. 

-Τις διατάξεις του άρθρου 2, παρ. 1 του Ν. 2469/97 
(ΦΕΚ 38/Α/)97 και το γεγονός ότι δεν προκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

- Το 104928/Β1/3.10.2003 έγγραφο από το Υπουργείο 
Εθνικής Παιδείας και θρησκευμάτων, με τη συνημμένη σε 
αυτό πρόταση (συνεδρίαση Γενικής Συνέλευσης της 
15ης Ιουλίου 2003της Ιατρικής Σχολήςτου Πανεπιστημί¬ 
ου Αθηνών). 

- Το 20691/15.9.2003 έγγραφο του Πρύτανη του Εθνι¬ 
κού και Καποδιστριακού Πανεπιστημίου Αθηνών. 

-Το 10643/28.7.2003 έγγραφο του Προέδρου της Ια¬ 
τρικής Σχολήςτου Πανεπιστημίου Αθηνών. 

- Το 301/2003 έγγραφο του Διοικητή του Γ.Ν. ΑΘΗΝΩΝ 
ΛΑΪΚΟ, αποφασίζουμε: 

Εγκαθίσταται και λειτουργεί στα πλαίσια του Παθολογι¬ 
κού τομέα της Ιατρικής Υπηρεσίας του Γ ενικού Νοσοκο¬ 
μείου Αθηνών ΛΑΪΚΟ, η Πανεπιστημιακή Αιματολογική 
κλινική που ιδρύθηκε στην Ιατρική Σχολή του Εθνικού και 
Καποδιστριακού Πανεπιστημίου Αθηνών. 

Τα μέλη ΔΕΠ, που υπηρετούν στην παραπάνω Πανεπι- 

στημιακή κλινική υποχρεούνται σε εφημερία για την αντι¬ 
μετώπιση εκτάκτων περιστατικών και παροχής επείγου¬ 
σας περίθαλψης, σύμφωνα μετά όσα ισχύουν κάθε φορά 
για την εφημερία των νοσοκομείων. 

Το προσωπικό που υπηρετεί στην παραπάνω Πανεπι¬ 
στημιακή κλινική συνεργάζεται μετά αντίστοιχα τμήματα 
της Ιατρικής Υπηρεσίας, όλων των Νοσοκομείων του 
Πε.Σ.Υ.Π στο οποίο ανήκει, για την ανάπτυξη και αναβάθ¬ 
μιση του επιπέδου της εκπαίδευσης και παροχής υπηρε¬ 
σιών υγείας. 

Η ανωτέρω Πανεπιστημιακή κλινική πρέπει να έχει επι¬ 
στημονικό υπεύθυνο για τη λειτουργία της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2004 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Κ. ΣΤΕΦΑΝΗΣ 

-♦- 

Αριθ. Υ4α/25872/03 (6) 

Εγκατάσταση και λειτουργία του Εργαστηρίου Κυτταρο- 
γενετικής και Μοριακής Γενετικής του Τμήματος Ια¬ 
τρικής του Πανεπιστημίου Θεσσαλίας στο Πανεπιστη¬ 
μιακό Γενικό Νοσοκομείο Λάρισας. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 13 του 
Ν. 1397/83 (ΦΕΚ143/Α). 

2. Τις διατάξεις του εδαφ. β), της παρ. 14, του άρθρου 
13τουΝ. 2889/2001 (ΦΕΚ37/Α/2001). 

3. Τιςδιατάξειςτου Π. Δ/τος90 (ΦΕΚ69/Α/2002) «Ίδρυ¬ 
ση Εργαστηρίου Κυτταρογενετικής και Μοριακής Γενετι¬ 
κής στο Τμήμα Ιατρικής του Πανεπιστημίου Θεσσαλίας 
και καθορισμός του εσωτερικού του κανονισμού». 

4. Την Αποφ. 3 της 185ης Ολομέλειας του Κεντρικού 
Συμβουλίου/17.7.2003. 

5. Την 8/29.5.2002 συνεδρίαση της Γ ενικής Συνέλευσης 
του Τμήματος Ιατρικής του Πανεπιστημίου Θεσσαλίας. 

6. Το 28/4.7.2002 πρακτικό συνεδρίασης της Συγκλήτου 
του Πανεπιστημίου Θεσσαλίας. 

7. Τις διατάξεις του άρθρου 2, παρ. 1 του Ν. 2469/97 
(ΦΕΚ 38/Α/97) και το γεγονός ότι δεν προκαλείται δαπάνη 
σε βάρος του κρατικού προϋπολογισμού από την εφαρ¬ 
μογή των διατάξεων της παρούσας απόφασης. 

8. Την 3418 (ΦΕΚ 861/Β/2002) απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας 
όπως αυτή τροποποιήθηκε με την 70697 (ΦΕΚ 
1012/Β/2003) Απόφαση. 

9. Το 47/21.2.2003 (θέμα 3ο) απόσπασμα πρακτικού του 
Δ.Σ.του Πε.Σ.Υ.Π. Θεσσαλίας. 

10. Το 3/3.2.2003 απόσπασμα πρακτικού του Σ.Δ. του 
Πανεπ. Γεν. Νοσοκομείου Λάρισας, αποφασίζουμε: 

Εγκαθίσταται και λειτουργεί, στον Εργαστηριακό Το¬ 
μέα της Ιατρικής Υπηρεσίας του Πανεπιστημιακού Γενι¬ 
κού Νοσοκομείου Λάρισας, το Εργαστήριο Κυτταρογενε- 
τικής και Μοριακής Γενετικής του Τμήματος Ιατρικής του 
Πανεπιστημίου Θεσσαλίας όπως αυτό έχει ιδρυθεί με το 
Π. Δ/γμα 90 (ΦΕΚ 69/Α/2002). 


Τα μέλη ΔΕΠ που υπηρετούν στο παραπάνω Εργαστή¬ 
ριο υποχρεούται σε εφημερία για την αντιμετώπιση εκτά¬ 
κτων περιστατικών και παροχής επείγουσας περίθαλψης, 
σύμφωνα με τα όσα ισχύουν κάθε φορά για την εφημερία 
των Νοσοκομείων. 

Το προσωπικό που υπηρετεί στο Εργαστήριο, συνεργά¬ 
ζεται με τα αντίστοιχα Τμήματα της Ιατρικής Υπηρεσίας, 
όλωντωνΝοσοκομείωντου Πε.Σ.Υ.Π. στο οποίο ανήκουν, 
για την ανάπτυξη και αναβάθμιση του επιπέδου της εκ¬ 
παίδευσης και παροχής υπηρεσιών υγείας. 

Το Εργαστήριο πρέπει να έχει επιστημονικό υπεύθυνο 
για τη λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2004 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ ΕΚΤ. ΝΑΣΙΩΚΑΣ 

-Φ- 

Αριθ. ΔΥΙδ/οικ. 10107 (7) 

Συγκρότηση Κεντρικής Επιτροπής Συντονισμού και Πα- 
ρακολούθησηςτηςΕφαρμογήςτου Κλαδικού Λογιστι¬ 
κού Σχεδίου Δημοσίων Μονάδων Υγείας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου άρθρου 128του Π.Δ. 95/2000 (ΦΕΚ 
76/τ.Α/10.3.2000) «Οργανισμός του Υπουργείου Υγείας 
και Πρόνοιας», όπως τροποποιήθηκε μεταγενέστερα. 

2. Το από 21.1.2004 Υπηρεσιακό Σημείωμα της Δ/νσης 
Οικονομικού, αποφασίζουμε: 

1. Συγκροτούμε Κεντρική Επιτροπή Συντονισμού και 
Παρακολούθησης της Εφαρμογής του Κλαδικού Λογιστι¬ 
κού Σχεδίου Δημοσίων Μονάδων Υγείας και διορίζουμε 
τους κατωτέρω: 

α. Κατσικάρου Σταυρούλα, Προϊσταμένη της Δ/νσης Οι¬ 
κονομικού 

β. Παπαγεωργίου Χρήστος, Προϊστάμενος της Δ/νσης 
Προμηθειών 

γ. Κατσαρού Ευπραξία, Προϊσταμένη του Τμήματος 
Επεξεργασίας και Ελέγχου Προϋπολογισμών Νοσοκο¬ 
μείων, της Δ/νσης Οικονομικού 

δ. Κρέσσου Ευρυδίκη, Προϊσταμένη του Τμήματος 
Προϋπολογισμού και Οικονομικού Προγράμματος, της 
Δ/νσης Οικονομικού 

ε. Κατσιβαρδάς Δημήτρης, Προϊστάμενος του Τμήμα¬ 
τος Λειτουργίας Νοσοκομείων, της Δ/νσης Ανάπτυξης 
Μονάδων Υγείας 

στ. Καραμιχάλης Γεώργιος, Ορκωτός Ελεγκτής - Λογι¬ 
στής. 

2. Πρόεδρο ορίζουμε την Κατσικάρου Σταυρούλα. 

3. Έργο της ανωτέρω Επιτροπής θα είναι ο Συντονισμός 
και η Παρακολούθηση της Εφαρμογής του Διπλογραφι¬ 
κού, Λογιστικού Συστήματος στις Δημόσιες Μονάδες 
Υγείας, που εποπτεύονται από το Υπουργείο μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2004 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 

Αριθ.ΔΥΙ δ/οικ. 12214 (8) 

Σύσταση και λειτουργία Συντονιστικού Οργάνου Τομέα 
Υγείας (Σ.Ο.Τ.Υ.) για τις ανάγκες των Ολυμπιακών 
Αγώνων 2004. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 3172/2003 (ΦΕΚ 197/τ.Α'/6.8.2003) 
«Οργάνωση και εκσυγχρονισμός των Υπη ρεσιών Δη μόσιας 
Υγείας και άλλες διατάξεις». 

2. Τις διατάξεις του άρθρου 128 του Π.Δ/τος 95/2000 
(ΦΕΚ 76/τ.Α'/10.3.1999) «Οργανισμός του Υπουργείου 
Υγείας και Πρόνοιας». 

3. Το από 1.9.2000 Μνημόνιο Συναντίληψης και Συνερ¬ 
γασίας μεταξύ του Υπουργείου Υγείας και Πρόνοιας και 
της Ο.Ε.Ο.Α. «Αθήνα 2004». 

4. Την από 20.3.2001 Σύμβαση μεταξύ του Υπουργού 
Υγείας Πρόνοιας και της Ο.Ε.Ο.Α. «Αθήνα 2004», με την 
οποία εγκρίθηκε το περιεχόμενο του Επιχειρησιακού 
Προγράμματος «Ολυμπιακοί Αγώνες 2004-Υγεία». 

5. Το Επιχειρησιακό Σχέδιο «Ολυμπιακοί Αγώνες Αθήνα 
2004-Δημόσια και Υγιεινή». 

6. Την ανάγκη συντονισμού των ενεργειών των φορέων 
που έχουντις κατά νόμο αρμοδιότητες δράσεων στους επι- 
μέρους τομείς της Δημόσιας Υγείας και Υγιεινής κατά την 
διάρκεια της Προ-Ολυμπιακής και Ολυμπιακής Περιόδου, 
τόσο εντός όσο και εκτός των ολυμπιακών εγκαταστάσεων. 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Σύσταση και λειτουργία Συντονιστικού Οργάνου 
Τομέα Υγείας 

1. Στο Υπουργείο Υγείας και Πρόνοιας ιδρύεται και λει¬ 
τουργεί, ενόψει της διοργάνωσης στην Αθήνα των Ολυ¬ 
μπιακών Αγώνων. Συντονιστικό Όργανο Τομέα Υγείας 
(Σ.Ο.Τ.Υ.), με αποκλειστικό σκοπό το συντονισμό της λει¬ 
τουργίας των εμπλεκομένων υποσυστημάτων του Τομέα 
Υγείας, ιδίως για την αντιμετώπιση εκτάκτων καταστάσε¬ 
ων και συνθηκών, όπως αυτό προβλέπεται από το Επιχει¬ 
ρησιακό Πρόγραμμα «Ολυμπιακού Αγώνες 2004-Υγεία». 

2. Στο Συντονιστικό Όργανο Τομέα Υγείας συμμετέχουν: 

• Ο Γ ενικός Γ ραμματέας Υγείας του Υπουργείου Υγεί¬ 
ας και Πρόνοιας, ως Πρόεδρος. 

• Ο Πρόεδροςτου Εθνικού Συμβουλίου Δημόσιας Υγεί¬ 
ας (Ε.ΣΥ.Δ.Υ.), ως Αναπληρωτής Πρόεδρος. 

• Ένας Πρόεδρος Πε.Σ.Υ.Π. Αττικής οριζόμενος από 
τον Υπουργό Υγείας και Πρόνοιας. 

• Ο Γενικός Διευθυντής Δημόσιας Υγείας του Υπουρ¬ 
γείου Υγείας και Πρόνοιας. 

• Εκπρόσωπος της Εθνικής Σχολής Δημόσιας Υγείας 
(Ε.Σ.Δ.Υ.), 

• Ο Πρόεδρος του Δ.Σ. του Εθνικού Κέντρου Άμεσης 
Βοήθειας (Ε.Κ.Α.Β.). 

• Ο Πρόεδροςτου Κέντρου Ελέγχου Ειδικών Λοιμώξε¬ 
ων (Κ.Ε.Ε.Λ.). 

• Ο Πρόεδροςτου Ενιαίου Φορέα Ελέγχου Τροφίμων 
(Ε.Φ.Ε.Τ.), ή ο οριζόμενος από αυτόν αναπληρωτής του. 

• Εκπρόσωπος της Οργανωτικής Επιτροπής των Ολυ¬ 
μπιακών Αγώνων «Αθήνα 2004». 

• Ο Προϊστάμενος της Διεύθυνσης ΠΑΜ-ΠΣΕΑ του 
Υπουργείου Υγείας και Πρόνοιας. 


• Ο Προϊστάμενος της Διεύθυνσης Δημόσιας Υγιεινής 
του Υπουργείου Υγείας και Πρόνοιας. 

• Ο Προϊστάμενος της Διεύθυνσης Προγραμματισμού 
και Παρακολούθησης Προγραμμάτων του Υπουργείου 
Υγείας και Πρόνοιας. 

• Ένας Προϊστάμενος υπηρεσίας Δημόσιας Υγείας 
Νομαρχιακής Αυτοδιοίκησης, οριζόμενος από τον 
Υπουργό Υγείας και Πρόνοιας. 

Άρθρο 2 

Σκοπός Συντονιστικού Οργάνου Τομέα Υγείας 

1. Το Συντονιστικό Όργανο Τομέα Υγείας αναλαμβάνει 
το συντονισμό όλων των φορέων που έχουν την ευθύνη 
για την υλοποίηση δράσεων σχετικών με τη Δημόσια 
Υγεία κατά τη διάρκεια της Προ-Ολυμπιακής και Ολυ¬ 
μπιακής Περιόδου, τόσο εντός όσο και εκτός των ολυ¬ 
μπιακών εγκαταστάσεων. 

2. Ο συντονισμός αναφέρεται ιδίως στην αντιμετώπιση 
εκτάκτων συνθηκών, σύμφωνα με τις προβλέψεις του Επι¬ 
χειρησιακού Προγράμματος «Ολυμπιακοί Αγώνες 2004- 
Υγεία», εμπεριέχει δε τον ακριβή καθορισμό αρμοδιοτή¬ 
των των φορέων σε καταστάσεις κρίσης, με στόχο τη δια¬ 
σφάλιση της άμεσης και επαρκούς ανταπόκρισης του 
συνόλου των εμπλεκομένων υπηρεσιών στις ανατεθείσες 
σε αυτές ευθύνες. 

3. Το Συντονιστικό Όργανο Τομέα Υγείας αναλαμβάνει 
δράσεις, έρευνες ή επιτηρήσεις όχι ως ανεξάρτητο όρ¬ 
γανο, αλλά αποκλειστικά μέσω των συμμετεχόντων σε 
αυτό φορέων. 

Άρθρο 3 

Λειτουργία Συντονιστικού Οργάνου Τομέα Υγείας 

1. Κατά τη διάρκεια της Ολυμπιακής Περιόδου, και συ¬ 
γκεκριμένα από την 20η Ιουλίου 2004 έως και την 30η Σε¬ 
πτεμβρίου 2004, το Συντονιστικό Όργανο Τομέα Υγείας 
λειτουργεί καθημερινά και επί εικοσιτετραώρου βάσεως. 

2. Κατά τη διάρκεια της Προ-Ολυμπιακής Περιόδου, το 
Συντονιστικό Όργανο Τομέα Υγείας λειτουργεί σε συνθή¬ 
κες δοκιμαστικών διοργανώσεων, και όποτε αυτό κριθεί 
απαραίτητο από τον Πρόεδρο ή τον Αναπληρωτή Πρόε¬ 
δρο του Σ.Ο.Τ.Υ. ή το ένα τρίτο (1/3) τουλάχιστο των με¬ 
λών του Οργάνου. 

Άρθρο 4 

Λειτουργία Γ ραφείου Συντονιστικού Οργάνου 
Τομέα Υγείας 

1. Υπότηνεποπτείατου Υπουργείου Υγείας και Πρόνοι¬ 
ας, λειτουργεί Γραφείο Συντονιστικού Οργάνου Τομέα 
Υγείας (Γραφείο Σ.Ο.Τ.Υ.), το οποίο παρέχει στο Σ.Ο.Τ.Υ. 
διοικητική και γραμματειακή υποστήριξη. 

2. Ειδικότερα, το Γ ραφείο Σ.Ο.Τ.Υ. τηρεί πρακτικά των 
συνεδριάσεων του Συντονιστικού Οργάνου Τομέα Υγεί¬ 
ας, τα οποία και φυλάσσει σε ειδικό αρχείο. Επίσης, μερι¬ 
μνά για την έκδοση των αποφάσεων του Συντονιστικού 
Οργάνου Τομέα Υγείας, τις οποίες προσυπογράφουν ο 
Πρόεδρός του και οι λοιποί συμμετέχοντες ως αρμόδιοι 
εκπρόσωποι των αντιστοίχων φορέων τους. 

3. Το Γ ραφείο Σ.Ο.Τ.Υ. βρίσκεται σε συνεχή επικοινωνία 
με τα αντίστοιχα συλλογικά κρατικά όργανα, ιδίως στην 
περίπτωση λήψης μέτρων εκτάκτου ανάγκης. 

Άρθρο 5 

Συνεδριάσεις Συντονιστικού Οργάνου Τομέα Υγείας 

1. Κατά τη διάρκεια της Ολυμπιακής Περιόδου, και συ¬ 
γκεκριμένα από την 20η Ιουλίου 2004 έως και την 30η Σε- 

πτεμβρίου 2004, το Συντονιστικό Όργανο Τομέα Υγείας 
συνεδριάζει καθημερινά κατά τις ώρες 12.00 έως 14.00 
και για θέματα που αφορούν: 
α. Δημόσια Υγεία 

β. Προνοσοκομειακή φροντίδα υγείας 
γ. Νοσοκομειακή φροντίδα υγείας 
δ. Πρωτοβάθμια περίθαλψη 
ε. Περιβαλλοντική υγεία 

στ. Οξέα Συμβάντα Δημόσιας Υγείας, όπως επιδημίες, 
συμβάντα σχετιζόμενα με μετακίνηση πληθυσμών, συμ¬ 
βάντα οφειλόμενα σε βιολογικά, τοξικά και πυρηνικά αί¬ 
τια, καθώς και βιοτρομοκρατία. 
ζ. Ατυχήματα και Καταστροφές. 

2. Κατά τις συνεδριάσεις του Συντονιστικού Οργάνου 
Τομέα Υγείας είναι δυνατό να προσκαλούνται εκπρόσω¬ 
ποι οιουδήποτε φορέα, οργανισμού ή υπηρεσίας, σχετι- 
ζομένου άμεσα ή έμμεσα με την αντιμετώπιση των ανωτέ¬ 
ρω θεμάτων. 

Άρθρο 6 

Ενημέρωση και πληροφόρηση από συμμετέχοντες 
και εμπλεκομένους φορείς 

1. Οι συμμετέχοντες φορείς παρέχουν, σε καθημερινή 
βάση, πληροφόρηση στον Πρόεδρο του Συντονιστικού 
Οργάνου Τομέα Υγείας, ή στον αναπληρωτή του. Ακο¬ 
λούθως, το Συντονιστικό Όργανο Τομέα Υγείας συντάσ¬ 
σει και αποστέλλει άμεσα συνολική αναφορά προς τα 
εμπλεκόμενα (συναρμόδια) Υπουργεία καιτην Οργανωτι¬ 
κή Επιτροπή Ολυμπιακών Αγώνων «Αθήνα 2004». 

2. Οι Νομαρχίες Αθήνας, Πειραιά, Ανατολικής Αττικής, 
Δυτικής Αττικής, Θεσσαλονίκης, Μαγνησίας, Αχαϊας και 
Ηρακλείου οφείλουν να αποστέλλουν, σε καθημερινή βά¬ 
ση, τα αποτελέσματα των ελέγχων που διενεργούν και 
αναφορά για τα μέτρα που λαμβάνουν στον εκπρόσωπο 
της Ε.Σ.Δ.Υ. που συμμετέχει στο Σ.Ο.Τ.Υ., οτελευταίος δε 
οφείλει να ενημερώνει άμεσα το Συντονιστικό Όργανο. 

3. Η υποχρέωση της παραγράφου 2 του παρόντος άρ¬ 
θρου βαρύνει και τις λοιπές Νομαρχίες της χώρας σε πε¬ 
ρίπτωση κατά την οποία παρατηρηθεί οξύ συμβάν δημό¬ 
σιας υγείας στην περιοχή αρμοδιότητάςτους. 

Άρθρο 7 

Εισηγήσεις Συντονιστικού Οργάνου Τομέα Υγείας 
για τη λήψη μέτρων 

1. Το Συντονιστικό Όργανο Τομέα Υγείας δύναται να ει- 
σηγείται στους αρμόδιους φορείς και οργανισμούς τη λήψη 
μέτρων, τα οποία θα υλοποιηθούν από τους τελευταίους. 

2. Εάν τα προτεινόμενα μέτρα αφορούν σε θέματα Δη¬ 
μόσιας Υγείας, εντός των Ολυμπιακών εγκαταστάσεων, 
τότε απαιτείται γνωστοποίηση των μέτρων στην Οργανω¬ 
τική Επιτροπή Ολυμπιακών Αγώνων «Αθήνα 2004» και 
σύμφωνη γνώμη αυτής. 

Άρθρο 8 

Με απόφαση του Υπουργού Υγείας και Πρόνοιας ρυθ¬ 
μίζονται τα της στελέχωσης του Συντονιστικού Οργάνου 
Τομέα Υγείας, καθώς και κάθε άλλη λεπτομέρεια σχετική 
με τη λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 


Αριθ. ΥΠΠΟ/ΔΙΟΙΚ/Δ.Π.Ε.Φ./8813/32 (9) 

Ανανέωση θητείας της Δ/ντριας του Εθνικού Μουσείου 
Σύγχρονης Τέχνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του άρθρου 2 του Ν. 2557/97 «Θεσμοί, μέτρα και δρά¬ 
σεις πολιτιστικής ανάπτυξης» (ΦΕΚ 271 /Α/24.12.97). 

γ) Του άρθρου Μπαρ. 2του Ν. 2190/94, όπως ισχύει. 

2. Την ΥΠΠΘ/ΔΙΟΙΚ/Β/440/5.1.2000 (ΦΕΚ20/Β/14.1.2000) 
Υπουργική απόφαση με την οποία διορίστηκε η Άννα Καφέ- 
τση ως Διευθύντρια του Εθνικού Μουσείου Σύγχρονης Τέ¬ 
χνης. 

3. Τη ΔΙΠΠ/Φ.ΕΓΚΡ. 11/26/501/2.2.2004 απόφαση της 
Επιτροπής του άρθρου 2 παρ. 1 της 55/1998 Π.Υ.Σ. (ΦΕΚ 
252/Α/12.11.1998), αποφασίζουμε: 

1. Ανανεώνουμε για τέσσερα (4) χρόνια, από τη λήξη 
της (14.1.2004), τη θητεία της Άννας Καφέτση, Ιστορικού 
Τέχνης, ως Διευθύντριας του Εθνικού Μουσείου Σύγχρο¬ 
νης Τέχνης (Ν.Π.Ι.Δ. που εποπτεύεται από το ΥΠΠΟ). 

2. Η κατά τα ανωτέρω ανανέωση της θητείας γίνεται 
σύμφωνα με τη ΔΙΠΠ/Φ.ΕΓΚΡ. 11/26/501/2.2.2004 από¬ 
φαση της Επιτροπής του άρθρου 2 παρ. 1 της 55/1998 
Π.Υ.Σ 

3. Ως προς τις αποδοχές της ανωτέρω ισχύει η 
2/22261/0022/20.3.2000 κοινή Υπουργική απόφαση (ΦΕΚ 
457/Β/4.4.2000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 3707 (10) 

Διάλυση Οργανωτικής Επιτροπής (Ν.Π.Ι.Δ.) Συνάντησης 
Γενικών Διευθυντών - Διευθυντών Αθλητισμού στην 
Αρχαία Ολυμπία από 28-29 Μαρτίου 2003. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις 

Ι.α) Του Α.Ν. 397/68 «περί επανασυστάσεωςτης Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 1558/1985 (ΦΕΚ 137/Α') «Κυβέρνηση και Κυ¬ 
βερνητικά Όργανα». 

γ) Του Π.Δ. 77/85 «Οργανισμός της Γ ενικής Γ ραμματεί¬ 
ας Αθλητισμού». 

δ) Του Ν. 2725/1999 «Ερασιτεχνικός και επαγγελματι¬ 
κός αθλητισμός» άρθρο 53, §4. 

ε) Του Ν. 3057/2002 «Τροποποίηση και συμπλήρωση 
του Ν. 2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις». 

2. Την 25140/4.9.2002 (ΦΕΚ 1156/Β75.9.2002) κοινή 
απόφαση των Πρωθυπουργού και του Υπουργού Πολιτι¬ 
σμού «περί ανάθεσης αρμοδιοτήτων στον Υφυπουργό 
Πολιτισμού Γεώργιο Λιάνη». 

3. Την 8521/24.3.2003 υπουργική απόφαση περί «Συ- 

γκρότησης Οργανωτικής Επιτροπής (Ν.Π.Ι.Δ.) Συνάντη¬ 
σης Γενικών Διευθυντών - Διευθυντών Αθλητισμού στην 
Αρχαία Ολυμπία από 28-29 Μαρτίου 2003» (ΦΕΚ 
377/Β/31.3.2003). 

4. Το από 30.12.2003 έγγραφο της Οργανωτικής Επι¬ 
τροπής (Ν.Π.Ι.Δ.) Συνάντησης Γενικών Διευθυντών-Διευ¬ 
θυντών Αθλητισμού στην Αρχαία Ολυμπία από 28-29 
Μαρτίου 2003, περί διάλυσης της ανωτέρω Επιτροπής, 
αποφασίζουμε: 

Τη διάλυση της Οργανωτικής Επιτροπής (Ν.Π.Ι.Δ.) Συ¬ 
νάντησης Γενικών Διευθυντών - Διευθυντών Αθλητισμού 
που συγκροτήθηκε με την 8521/24.3.2003 υπουργική 
απόφαση (ΦΕΚ 377/Β/31.3.2003) και διεξήχθη στην Αρ¬ 
χαία Ολυμπία από 28-29 Μαρτίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,30 Ιανουάριου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-Φ- 

Αριθ. 509548 (11) 

Προθεσμία υποβολής αιτήσεων για τη σύναψη ολυμπια¬ 
κών μισθώσεων κατοικιών από τους εκμισθωτές και 
Καταληκτική ημερομηνία κατάθεσης ανακοίνωσης 
πρόθεσης και εγγυητικής επιστολής εκμισθωτών. 

Ο ΠΡΟΕΔΡΟΣ 

ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 
Έχοντας υπόψη: 

α) Το Ν. 1624/51 περί κυρώσεως, τροποποιήσεως κ.λπ. 
του Α.Ν. 1565/50 περί Ε.Ο.Τ. όπως ισχύει σήμερα. 

β) Το Ν. 2160/93 «Ρυθμίσεις για τον Τουρισμό και άλλες 
διατάξεις» (ΦΕΚ 18 Α). 

γ) Το Ν. 2919/2001 «Σύνδεση Έρευνας και Τεχνολογίας 
με την παραγωγή και άλλες διατάξεις» (ΦΕΚ 128 Α), και ει¬ 
δικότερα τα άρθρα 23 παρ. 1 και 24 παρ. 4 αυτού. 

δ) Την Τ/14939/2.12.2003 Υπουργική Απόφαση (ΦΕΚ 
300/Ν.Π.Δ.Δ./2.12.2003) περί διορισμού του Δημάδη Νι¬ 
κολάου στη θέση του Προέδρου του Ε.Ο.Τ. 

ε) Τις διατάξεις της παραγρ. 4 εδάφ. α και β του άρθρου 
82 του Ν. 3057/02 «Τροποποίηση και συμπλήρωση του 
Ν. 2725/99, ρύθμιση θεμάτων Υπουργείου Πολιτισμού και 
άλλες διατάξεις», όπως συμπληρώθηκαν με τις διατάξεις 
του άρθρου 9, του Ν. 3139/2003 (ΦΕΚ 100, τ.Α'/ 
30.4.2003). 

στ) Την Κοινή Απόφαση των Υπουργών Ανάπτυξης και 
Πολιτισμού Τ/12616/12.12.2002 και την ανάγκη ρύθμισης 
με απόφαση του ΕΟΤ των σχετικών με τις ολυμπιακές μι¬ 
σθώσεις θεμάτων, που αναφέρονται στην ως άνω κοινή 
υπουργική απόφαση. 

ζ) Τη σχετική προκήρυξη διαγωνισμού της εταιρείας 
«Οργανωτική Επιτροπή Ολυμπιακών Αγώνων Αθήνα 
2004, ΑΈ.» για την ανάδειξη επίσημων φορέων διαχείρι- 


σηςτου προγράμματος κατοικιών γιατηνδιαμονή θεατών 
και επισκεπτών κατά του Ολυμπιακούς Αγώνες του 2004 
και τις αποφάσεις της εν λόγω εταιρείας ανάθεσης σε 
αναδόχουςτου ως άνω προγράμματος. 

η) Την 502199/30.6.2003 Απόφαση Προέδρου ΕΟΤ που 
δημοσιεύτηκε στο ΦΕΚ 987/Β/17.7.2003 με θέμα «Καθο¬ 
ρισμός ειδικών προδιαγραφών, τρόπου ελέγχου και τρό¬ 
που άσκησης της εποπτείας της τήρησης των προδια¬ 
γραφών αυτών καθώς και ρύθμιση κάθε λεπτομέρειας 
σχετικής με τη σύναψη των μισθώσεων της παραγρ. 4 
εδαφ. ατού άρθρου 82του Ν. 3057/02 «Τροποποίηση και 
συμπλήρωση του Ν. 2725/99, ρύθμιση θεμάτων του 
Υπουργείου Πολιτισμού και άλλες διατάξεις», όπως οι 
διατάξεις αυτές ισχύουν. 

θ) Την 503322/19.8.2003 Απόφαση Προέδρου ΕΟΤ που 
δημοσιεύτηκε στο ΦΕΚ 1177/22.8.2003 με θέμα «Παρά¬ 
ταση προθεσμίας υποβολής αιτήσεων για την σύναψη 
ολυμπιακών μισθώσεων από τους εκμισθωτές» 

ι) Το γεγονός ότι δια της παρούσας δεν προκαλείται επι¬ 
βάρυνση σε βάρος του κρατικού προϋπολογισμού, απο¬ 
φασίζουμε: 

1. Οι εκμισθωτές της παραγράφου 4 της (η) σχετικής 
Απόφασης δύνανται να υποβάλλουν στον ΕΟΤ -Δ/νση 
Ποιοτικού Ελέγχου και Εποπτείας Αγοράς αιτήσεις, πέ¬ 
ραν της προθεσμίας που ορίστηκε με τη (θ) σχετική Από¬ 
φαση (από 20.10.2003 μέχρι 27.2.2004) και μέχρι 
31.5.2004. 

2. Τα τουριστικά και κτηματομεσιτικά γραφεία (εκμι¬ 
σθωτές) υποχρεούνται μέχρι 27.2.2004, όπως ανακοινώ¬ 
σουν εγγράφως στον ΕΟΤ την πρόθεσή τους να συνά¬ 
ψουν συμβάσεις μισθώσεων και καταθέσουν εγγυητική 
επιστολή, το ύψος της οποίας έχει καθοριστεί με την 
Τ7978/28.6.2003 κοινή υπουργική απόφαση (ΦΕΚ 1062/ 
Β/30.7.2003). 

3. Τουριστικά και Κτηματομεσιτικά γραφεία που δεντη- 
ρήσουν την ανωτέρω προθεσμία (27.2.2004) δεν επιτρέ¬ 
πεται να συνάψουν ολυμπιακές μισθώσεις κατοικιών, σε 
διαφορετική περίπτωση θα τους επιβληθούν οι νόμιμες 
κυρώσεις. 

4. Επιτρέπεται να εκμισθώνονται και κατοικίες ανεγερ- 
θείσες βάσει αδείας εκδοθείσας προ του έτους 1981, με 
την προϋπόθεση ότι θα προσκομιστεί επιπλέον των 
δικ/κώντης 502199/30.6.2003 Απόφασης ΕΟΤ, όπωςτρο- 
ποποιήθηκε και ισχύει σήμερα, βεβαίωση του Τ.Α.Σ. (Το¬ 
μέας Αποκατάστασης Σεισμοπλήκτων) στην οποία θα 
αναφέρεται ότι το κτίριο δεν έχει υποστεί βλάβες από σει¬ 
σμό ή εάν έχει υποστεί βλάβες ότι αυτές έχουν αποκατα- 
τασταθεί πλήρως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2004 

Ο Πρόεδρος 
Ν. ΔΗΜΑΔΗΣ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη 


κατά 1 θιιιό ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβιηεΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































